ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ทำการประมงนอกน่านน้ำไทยให้สามารถใช้งานได้ตลอดเวลาพ.ศ. ๒๕๖๐ อาศัยอำนาจตามความในมาตรา ๘๑ (๑) แห่งพระราชกำหนดการประมงพ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ ผู้ใดจะนำเรือประมงออกไปทำการประมงนอกน่านน้ำไทยนอกจากจะต้องติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงตามประกาศกรมประมงลงวันที่ ๒๘ ธันวาคม พ.ศ. ๒๕๕๘ เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ และที่แก้ไขเพิ่มเติมจะต้องติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทยแนบท้ายประกาศนี้ด้วยข้อ๒ ระบบติดตามเรือประมงที่ติดตั้งตามประกาศนี้จะต้องสามารถเชื่อมต่อกับอุปกรณ์ระบุตำแหน่งเรือประมง (VMS) เพื่อส่งสัญญาณรายงานอิเล็กทรอนิกส์และการเฝ้าติดตามอิเล็กทรอนิกส์ได้ตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทยแนบท้ายประกาศนี้ข้อ ๓ เมื่อมีการติดตั้งระบบติดตามเรือประมงตามข้อ๑ แล้วเสร็จ ให้เจ้าของหรือผู้ควบคุมเรือประมงรายงานการติดตั้งตามแบบใบรายงานการติดตั้งระบบติดตามเรือประมงแนบท้ายประกาศนี้ต่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมง หลังจากดำเนินการติดตั้งแล้วเสร็จจะนำเรือประมงออกไปทำการประมงได้เมื่อได้รับแจ้งผลผ่านการทดสอบความสมบูรณ์ของระบบจากศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง แล้วให้ศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง แจ้งการพิจารณาผลการทดสอบความสมบูรณ์ของระบบให้เจ้าของหรือผู้ควบคุมเรือประมงตามวรรคหนึ่งทราบภายใน๗ วัน นับแต่วันที่ได้รับแจ้ง โดยในระหว่างการทดสอบระบบ ให้ผู้รับใบอนุญาตทำการประมงนอกน่านน้ำไทยให้ความร่วมมือและอำนวยความสะดวกในการทดสอบระบบด้วยในกรณีที่ไม่ผ่านการทดสอบระบบให้เจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงแจ้งผลการทดสอบให้ทราบพร้อมข้อเสนอแนะให้ปรับปรุงด้วยข้อ๔ ผู้ได้รับใบอนุญาตทำการประมงนอกน่านน้ำไทยหรือผู้ควบคุมเรือต้องดูแลระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทยแนบท้ายประกาศนี้ให้สามารถใช้การได้ตลอดเวลาขณะที่ออกทำการประมงข้อ๕ ในกรณีที่ระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทยแนบท้ายประกาศนี้ขัดข้องให้ผู้ควบคุมเรือแจ้งเหตุขัดข้องผ่านระบบสื่อสารทางวิทยุระบบ HF/SSB (USB) ช่องหลักความถี่ 8228.0 KHz ช่องรองความถี่ 6290.0 KHz หรือระบบ CB ช่องหลักความถี่ 11 C ช่องรองความถี่ 12 C ระบบสื่อสารผ่านดาวเทียมหรือจดหมายอิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมว่าส่งมาจากเรือประมงหรือเครื่องมือใดต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ทันทีที่ตรวจพบว่าเครื่องขัดข้อง และให้มีการดำเนินการแก้ไขให้กลับมาใช้การได้ภายใน๒๔ ชั่วโมง โดยในระหว่างที่ดำเนินการแก้ไขห้ามมิให้ทำการประมงหากไม่สามารถดำเนินการแก้ไขได้ ให้นำเรือประมงกลับเข้าเทียบท่าทันทีและห้ามนำเรือประมงออกไปทำการประมงจนกว่าจะดำเนินการแก้ไขแล้วเสร็จข้อ๖ ให้ผู้ได้รับใบอนุญาตทำการประมงนอกน่านน้ำไทยอยู่แล้วขณะที่ประกาศฉบับนี้มีผลใช้บังคับดำเนินการติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทยแนบท้ายประกาศนี้ก่อนนำเรือประมงออกไปทำการประมงข้อ๗[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๐กุมภาพันธ์ พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. มาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงสำหรับเรือประมงนอกน่านน้ำไทย(ดูข้อมูลจากภาพกฎหมาย)ชวัลพร/ปริยานุช/จัดทำ๑๔ กุมภาพันธ์๒๕๖๐นุสรา/ตรวจ๒๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๔ ง/หน้า ๑๐/๑๐ กุมภาพันธ์ ๒๕๖๐